РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 9

от заседание на Комисия ”Професионална квалификация и 
информационни технологии”,
проведено на   29.03.2017 г.

Днес,  29.03.2017 г. /сряда/ от 10,30 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев 
                  ЧЛЕНОВЕ: Даниела Костова	          
                                                    Елка Атанасова - отсъства
Юлиана Колева 
        Галина Карагьозова - отсъства
        Мария Кузманова

На заседанието присъстваха експертните сътрудници към комисията: инж. Валери Михайлов – директор дирекция „ИТСС“, инж. Мирослава Чирпъкова – началник отдел „ИООСВ“, АВСС, АВСС Юлиана Стойнева – младши експерт – юрисконсулт, отдел „ЮОДКВСС“, дирекция „Правна“.

1.ОТНОСНО: Извлечение от комисия „Съдебна администрация” на СК по протокол № 10/22.03.2017 г. относно искане от и.ф. председателя на Софийски районен съд за увеличаване щатната численост на съда с 1 щ.бр. за длъжността „системен администратор”, 5 щ.бр. за длъжността „специалист – информационни системи” и 5 щ. бр. за длъжността „специалист – компютърна обработка на данни”.

В предвид изготвената справка от отдел „Съдебни кадри” в АВСС за щатната численост и свободните бройки на магистратите и служителите от Софийски районен съд и поради наличието на вакантни бройки за съдебни служители, за които се провеждат конкурси към настоящия момент

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1 Искането от председателя на Софийски районен съд за увеличаване щатната численост на съда с 1 /една/ щатна бройка за длъжността „системен администратор" е целесъобразно.
1.2. Препоръчва увеличаването на щатната численост на съда с поисканите бройки за 5 щ.бр. за длъжността „специалист – информационни системи” и 5 щ. бр. за длъжността „специалист – компютърна обработка на данни” да се извърши след попълване на вакантните длъжности по действащия в момента щат и преценка на необходимостта.
1.3. Изпраща решението на комисия „Съдебна администрация” на СК, по компетентност.

2.ОТНОСНО: Писмо от  Иван Кодинов – управител на „Декстро груп” ООД с предложение за извънгаранционна поддръжка и актуализиране на филтъра на преносната среда, съгласно решение на комисия ПКИТ по протокол № 6/06.03.2017 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. Сключването на договор за извънгаранционна поддръжка и актуализиране на преносната среда за интегриране на ведомствените информационни системи с ядрото на ЕИСПП”, е целесъобразно.
2.2. Изпраща предложението от  Иван Кодинов – управител на „Декстро груп” ООД за извънгаранционна поддръжка на комисия „Бюджет и финанси“ към Пленума на ВСС, по компетентност. 
2.3. След решението по т.2.1. на комисия „Бюджет и финанси“  да се предложи на Пленума на ВСС, проект на решение за:
- упълномощаване на Представляващия ВСС да сключи договор за извънгаранционна поддръжка и актуализиране на преносната среда за интегриране на ведомствените информационни системи с ядрото на ЕИСПП”;
- възлагане на отдел ЕИСПП към дирекция ИОТ към АГП да изпълнява координация и методична помощ на системните администратори на Апелативните съдилища и на дирекция ИТСС в АВСС  по отношение трансфера на информация в ядрото на ЕИСПП;
- реда за възлагане на „Декстро груп” ООД на  редакторски промени в системата, които не изискват допълнително заплащане при условията на договора, в оперативен порядък, след съгласуване с дирекция ИТСС в АВСС;
- реда за доработки и промени на системата, извън предмета на сключения договор, след предложения до Комисия „Професионална квалификация и информационни технологии” и решение на Пленума на ВСС.

 3.ОТНОСНО: Проект на писмо до директора на Главна дирекция „Гражданска регистрация и административно обслужване" към МРРБ относно предоставяне на информация в електронен вид, необходима за обслужване дейността на бюрата съдимост. 

КОМИСИЯ "ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ"
Р Е Ш И :

3.1. ОДОБРЯВА проекта на писмо до директора на Главна дирекция „ГРАО" към МРРБ.
3.2. Изпраща писмото до директора на Главна дирекция „ГРАО" към МРРБ относно предоставяне на информация в електронен вид, необходима за обслужване дейността на бюрата съдимост.

	ДОПЪЛНИТЕЛНА:

4.ОТНОСНО: Искане от председателя на Районен съд гр. Нови пазар за осигуряване на средства за закупуване на 1 бр. компютърна конфигурация, 1 бр. принтер и 1 бр. UPS.

През настоящата година предстои изпълнението на обществена поръчка за закупуване на техника за органите на съдебната власт, която включва компютърни конфигурации, принтери и скенери /заложен малък брой принтери и скенери/, след преглед на справката за наличната техника се установи, че РС-Нови Пазар разполага с резервен брой компютърни конфигурации, поради което

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

4.1. Препоръчва на председателя на Районен съд гр. Нови пазар  да използва една от резервните компютърни конфигурации, което временно да обезпечи работата на съда, до изпълнението на обществената поръчка за закупуване на техника за органите на съдебната власт. Препоръчва на председателя на Районен съд гр. Нови пазар  да увеличи RAM – паметта на компютърната конфигурация. 
4.2. Искането от председателя на Районен съд гр. Нови пазар в частта за 1 бр. принтер на стойност 223.00 лв. с ДДС  и 1 бр. UPS на стойност 92.00 лв. с ДДС е целесъобразно.
4.3. Изпраща решението на комисия „Бюджет и финанси“ към Пленума на ВСС, по компетентност.
	4.4. Изпраща на решението на председателя на Районен съд гр. Нови пазар.

ПРЕДСЕДАТЕЛ
НА КОМИСИЯТА: /п/
		РУМЕН ГЕОРГИЕВ